
	1․ Ընթացիկ իրավիճակը և իրավական ակտի ընդունման անհրաժեշտությունը	«Հայաստանի Հանրապետության կառավարության 2025 թվականի ապրիլի 17-ի N 437-Ն որոշման մեջ փոփոխություններ կատարելու մասին ՀՀ կառավարության որոշման (այսուհետ` որոշում) նախագծի ընդունման անհրաժեշտությունը պայմանավորված է «Բնակչության բժշկական օգնության և սպասարկման մասին» օրենքում փոփոխություններ և լրացումներ կատարելու մասին» 2026 թվականի ապրիլի 7-ի ՀՕ-136-Ն օրենքի ընդունմամբ, որով օրենքի համապատասխան դրույթներում «հետբուհական» բառը փոխարինվել է «հետավարտական» բառով։ 	
Միաժամանակ, «Բարձրագույն կրթության և գիտության մասին» օրենքով սահմանված կրթության գործընթացների կարգավորման համատեքստում կիրառվում է «հետավարտական ուսումնառություն» եզրույթը։ Հետևաբար, անհրաժեշտություն է առաջացել որոշմամբ հաստատված համապատասխան կարգավորումները համապատասխանեցնել գործող օրենսդրությամբ ամրագրված տերմինաբանությանը։
	2․ Առաջարկվող կագավորումների բնույթը
Նախագծի ընդունմամբ նախատեսվում է որոշմամբ սահմանված համապատասխան կարգավորումներում «հետբուհական ոսուցում» բառերը փոխարինել «հետավարտական ուսումնառություն» բառերով, ինչպես նաև «հետբուհական» բառը փոխարինել «հետավարտական» բառերով՝ դրանք համապատասխանեցնելով գործող օրենսդրությամբ կիրառվող տերմինաբանությանը և ապահովելով նույն իրավահարաբերությունների կարգավորման շրջանակում միասնական եզրույթի կիրառումը։
 	3. Նախագծի մշակման գործընթացում ներգրավված ինստիտուտները և անձինք
Նախագիծը մշակվել է ՀՀ առողջապահության նախարարության աշխատակիցների կողմից:
         4. Ակնկալվող արդյունքը
	Նախագծի ընդունման արդյունքում որոշմամբ սահմանված կարգավորումները կհամապատասխանեցվեն «Բնակչության բժշկական օգնության և սպասարկման մասին» և «Բարձրագույն կրթության և գիտության մասին» օրենքների համապատասխան դրույթներին, կապահովվի ոլորտը կարգավորող իրավական ակտերում կիրառվող տերմինաբանության միասնականությունը և իրավական ակտերի միջև ներքին համապատասխանությունը։
	 5. Նախագծի ընդունման կապակցությամբ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին
Նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախuերի և եկամուտների ավելացում կամ նվազեցում չի նախատեսվում:
	6. Կապը ռազմավարական փաստաթղթերի հետ.
	Նախագիծը բխում է Հայաստանի Հանրապետության կառավարության 2021 թվականի նոյեմբերի 18-ի «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» N 1902-Լ որոշման N 1 հավելվածի «Առողջապահության նախարարություն» բաժնի 23-րդ կետի 23.3-րդ ենթակետով նախատեսված՝ կլինիկական ռեզիդենտուրայի ներդրմանն ուղղված միջոցառման շրջանակում ձևավորված կարգավորումներին։
